-	Det skulle de aldrig have oplevet. Thomas Kastrup-Larsen (S) meddelte sammen med Aalborg Byråd mandag aften, at han gør som partikollega Mette Frederiksen. Ligesom statsministeren til Godhavns-drengene, giver Aalborg-borgmesteren en uforbeholden undskyldning til de over 100 elever, der er er krænket, fysisk, psykisk og seksuelt, på Gravenshoved Kostskole. Endda selvom det skete længe før han blev politiker og borgmester. Han har da også den alvorlige mine på, da han mandag aften forklarer TV2 Nord hvordan undskyldningen skal falde. -	Det vil blive både via skrift og ved en inkaldelse til et møde, hvor vi kan undskylde overfor dem. Direkte! siger han. Men selvom undskyldningen er klar, kan den efterspurgte økonomiske erstatning ikke bare udbetales. Endda til trods for der allerede foreligger én tung advokatundersøgelse. -	Vi har ikke hjemmel i lovgivningen her og nu til at give erstatning. Der skal vi have en sikker, juridisk vurdering, siger Thomas Kastrup-Larsen. Godhavn-drengene indgik ellers tilbage i 2021 et forlig, der gav hver af de 17 sagsøgere 300.000 kroner til fuld og endelig afgørelse af sagen. - Vi tager det her dybt alvorligt, siger Thomas Kastrup-Larsen og understreger kommunen selv meldte sagen til politiet sidste år. Alligevel skal et nyt og eksternt advokatfirma hyres og betales af kommunen for at give Kastrup-Larsen og byrådet "fast grund at stå på," som han siger. Tidligere har TV2 Nord fortalt, hvordan der har været sået tvivl om habiliteten i den advokatundersøgelse, der blev fremlagt tidligere i denne uge. Her har flere stillet spørgsmålstegn ved om HjulmandKaptain, der er brugt i flere sager for og af kommunen, har leveret en uvildig undersøgelse. I et forvirrende forløb, har advokatfirmaet selv sagt, at det aldrig har været hensigten at undersøgelsen skulle være uvildig, men blot uafhængig – det vil sige kommunen ikke har blandet sig i selve arbejdsprocessen. Advokat i Godhavn-sagen, Mads Pramming, der har læst HjulmandKaptain-rapporten, har sået tvivl om hvad rapporten reelt biddrager med: - Hvis man havde fået en landskommision til at lave undersøgelsen, så ville det efter min mening være en uafhængig undersøgelse. Som samarbejdspartnere kan man blive farvet, sagde Mads Pramming han for en uge siden og kaldte rapporten for en ladt pistol, hvor der ikke er trykket på aftrækkeren. Nu skal et nyt firma afgøre om der skal falde erstatning til de tidligere elever. Og det kan blive dyrt for kommunen med tanke på de 300.000 hvér af de 17 sagsøgere i Godhavn-sagen fik. Over 100 Gravenshoved-ofre er stået frem.

Opsummering:
Selvom kommunen undskylder, er der ikke grundlag for at give erstatning. Endnu.